Kamu bisa jelasin ke aku soal Mahkota Selatan dalam bahasa melayu?

Mahkota Selatan atau Corona Australis atau Corona Austrina (CrA) ialah sebuah buruj di Hemisfera Samawi Selatan. Namanya dalam bahasa Latin bermaksud "mahkota selatan", dan buruj ini merupakan padanan selatan bagi Corona Borealis (Mahkota Utara). Sebagai salah sebuah daripada 48 buah buruj yang disenaraikan oleh ahli astronomi abad ke-2, Ptolemy, buruj ini kekal sebagai salah sebuah daripada 88 buah buruj moden. Orang Yunani Purba melihat Corona Australis sebagai lingkaran dan bUkan mahkota dan mengaitkannYa dengan Sagittarius (Pemanah) atau Centaurus (Sentaur). Budaya-budaya lain telah menyamakan coraknya dengan penyu, sarang burung uta, khemah, atau juga pondok milik hiraks batu.

Sungguhpun lebih kabur daripada yang ternyata dalam namanya, corak berbentuk bujur atau berbentuk ladam pada bintang-bintang cerahnya menjadikannya berbeza. Alpha dan Beta Coronae Australis merupakan dua buah bintang tercerah dengan magnitud ketara sebanyak sekitar 4.1. Epsilon Coronae Australis merupakan contoh tercerah bagi bintang berubah W Ursae Majoris di langit selatan. Terletak di sebelah Bimasakti, Corona Australis mengandungi salah sebuah daripada rantau pembentukan bintang terdekat dengan Sistem Suria kita—sebuah nebula gelap berdebu yang dikenali sebagai Awan Molekul Mahkota Selatan, terletak sejauh kira-kira 430 tahun cahaya. Yang di dalamnya ialah bintang-bintang pada peringkat-peringkat terawal kehidupan. Bintang-bintang berubah R dan TY Coronae Australis mencahayai sebahagian nebula itu, yang kecerahannya berubah-ubah sewajarnya.